medieval-data/medieval-latin-ner-HOME-Alcar huggingface dataset:
De donatione et concessione quam Aeleaumes Trecensis et uxor ejus fecerunt nobis ( b ) . Omnibus presentes litteras inspecturis , magister Johannes officialis curis Trecensis , salutem in Domino . Noveritis quod , in nostra presentia constituti , Aeleaumes de Fletes , civis Trecensis , et Paque uxor ejus recognoverunt coram nobis quod , cum viri religiosi abbas et conventus Pontiniaci eisdem concessissent , ut dicitur , quandam domum suam apud Trecas , domum scilicet in qua morantur ad presens , quamdiu vixerint possidendam , predicti Aeleaumes et Paque uxor ejus , pro benefitio predicte donationis et pro remedio animarum suarum , dederunt et concesserunt in puram et perpetuam elemosinam Deo et ecclesie Beate Marie Pontiniaci et fratribus ibidem Deo servientibus domum terraciam , que fuit defuncti Michaelis 1 ' Aveneron , cum porprisio de la Troile Martini de Castellione , et grangiam suam sitam ante Sanctum Abraham , que fuit Lamberti Fyer , et quatuor pecias vinee sitas in territorio de Nois , que continent tria arpenta ; ista omnia tenebunt dicti Aeleaumes et Paque uxor ejus ad vitam suam , ut asserunt , ita quod singulis annis pro recognitione donationis facte promittunt persolvere fratribus Pontiniaci quadraginta solidos pruv . in nundinis sancti Remigii apud Trecas ; volentes et concedentes quod post eorum obitum omnia superius nominata ad domum Pontiniaci libere et absque contradictione revertentur . Promiserunt siquidem sepedicti Aeleaumes et Paque uxor ejus per fidem suam in manu nostra prestitam , quod domum Pontigniaci tenebunt in bono statu et quod contra predictam donationem per se vel per interpositam personam non venient in futurum . In cujus rei testimonium , presentibus litteris sigillum Trecensis curie duximus apponendum . Actum anno Domini M ° CCO XLO VIIIO , mense decembri .
De hoc quod Henricus Escaries , burgensis Dyvionensis , vendidit nobis quandam terram in Campo Molli . Ego Johannes capelle ducis et ego Guillelmus , christianitatis decanus Divionensis , notum facimus universis presentes litteras inspecturis quod Henricus Escharies , burgensis Dyvionensis , vendidit et in perpetuam hereditatem concessit viris religiosis abbati et conventui Pontiniacensi , quamdam peciam terre arabilis sitam apud Dyvionum , in territorio de Chanmou , retro domum Pontiniacensem , inter campum Nardeti et campum Bereignuot le Chasey . De qua pecia terre se coram nobis devestiens , dictus Henricus ecclesiam Pontiniacensem corporaliter investivit , et promisit et tenetur ipse et heredes ejus dictam peciam terre ecclesie Pontiniacensi , abbati videlicet et conventui eorumque successoribus , contra omnes calumpniantes in perpetuum garentire liberam et quietam in omnibus pro novem solidis dyvion . census persolvendis annuatim in vigilia nativitatis Domini , ecclesie Sancti Remigii Dyvionensis vel ejus mandato . De precio siquidem hujus venditionis se tenuit dictus Henricus coram nobis penitus et in integrum pro pagato . Hanc autem venditionem laudavit coram nobis et ratam habuit spontanea voluntate Sibilla uxor dicti Henrici et liberi eorumdem , scilicet Sibilleta , Hugo , Petrus et Divertus ( ? ) , promittentes per sacramentum eorum corporaliter prestitum quod contra hanc venditionem per se aut per alium de cetero non venient nec venire consentient aut permittent . Et in hujus rei testimonium , ad preces dicti Henrici et uxoris ejus et liberorum suorum supradictorum , presentibus litteris sigilla nostra apposuimus . Actum anno Domini MO CCO XXXO IIIO , mense septembri .
Abbas Sancti Benigni Divionensis et conventus ejusdem ecclesie vendiderunt V que jornalia vinee et unum quartum ( a ) . Ego Adam , abbas ecclesie Sancti Benigni Divionensis , et conventus ejusdem ecclesie notum facimus universis quod , de assensu domini R [ oberti ] Lingonensis episcopi et domini A [ rnaldi ] abbatis Cistercii , qui in ordinatione ecclesie nostre tam in capite quam in membris plenam habebant auctoritate apostolica potestatem , vendidimus abbati et ecclesie Pontiniacensi quinque jornalia vinee et unum quartum , sita in Campo Molli , que fuerunt Theobaldi Palmerii , pro ducentis et triginta sex libris divionensis monete , quas in utilitatem ecclesie nostre diduximus ; de quibus jornalibus nullamnobis terciam vel decimam persolvent , nisi tantum quindecim solidos divion . in die anniversarii dicti Theobaldi nobis annuatim solvendos . Concessimus etiam eis et dedimus usuarium in petrariis nostris ad clausuram et edificationem in eodem loco . Et propter hoc , dictus abbas Pontiniacensis dedit nobis ad procurationem nostram pitanciam centum solidorum . Nos autem ipsi abbati et ecclesie Pontiniacensi venditionem istam bona fide garentire tenemur . In hujus rei testimonium , presentes litteras sigillis nostris sigillatas ipsi abbati tradidimus . Actum mense januario , anno Verbi incarnati MO CCO VIIO .
( a ) Ego Robertus Dei gratias Lingonensi episcopus et ego A [ rnaldus ] abbas Cistercii notum facimus tam presentibus quam futuris quod , cum a summo pontifice commissa nobis fuisset ordinatio monasterii Sancti Benigni Divionensis , tam in capite quam in membris , in temporalibus et in spiritualibus , et in mandato apostolico contineretur expresse ut vel per venditionem vel per mutationem rerum ecclesiasticarum vel per alium legitimum modum taliter consuleremus eidem monasterio ut a debitorum onere quo nimium premebatur , posset relevari , venerabilis vir Adam abbas et fratres ejusdem loci , exigente necessitate ecclesie , de assensu et voluntate nostra , vendiderunt abbati et ecclesie Pontiniaci quinque jornalia vinee et unum quartum , sita in Campo Molli , que fuerunt Theobaldi Palmerii , pro ducentis triginta et sex libris divionensis monete , que in utilitate ipsius ecclesie sunt diducte ; de quibus jornalibus fratres Pontiniaci nullam terciam neque decimam persolvent fratribus Sancti Benigni , nisi tantum quindecim solidos divion . censuales in die anniversaria dicti Theobaldi ipsius fratribus annuatim persolvendos . Concesserunt etiam dicti fratres Sancti Benigni fratribus Pontiniaci et dederunt usuarium in petrariis suis ad edificandum et clausuram faciendum in eodem loco . Et propter hoc dictus abbas Pontiniaci dedit eis ad procurationem suam pitanciam unam centum solidorum . Et tenentur ipsi venditionem ipsam abbati et ecclesie Pontiniaci bona fide garentire . Nos autem venditionem ipsam , auctoritate apostolica qua fungebamur , confirmavimus et presentis scripti patrocinio curavimus communire . Actum anno dominice Incarnationis MO CC ° vno , mense januario .
De quadam commutatione facta inter nos et Johannem de Cormononcle , militem , et Emelinam , uxorem ejus , scilicet quatuor sextariorum bladii ( ° ) . Ego Herveus , Dei gratia Trecensis episcopus , notum facimus omnibus presentes htteras inspecturis quod Johannes , miles de Cormononcle , et Emelina , uxor ejus , filia defuncte Aaliz , recognoverunt in presentia nostra quod , cum ecclesia Pontiniacensis non posset quiete et integre percipere quendam sextarium frumenti et tres sextarios ordei quos bone memorie dicta Aaliz dederat eidem ecclesie in perpetuam elemosinam , annuatim percipiendos in terragio suo apud Sanctum Medardum , quod dicitur terragium Sancti Petri , J [ hoannes ] et E [ melina ] dederunt in perpetuam elemosinam prefate ecclesie Pontiniaci in commutationem dictorum quatuor sextariorum pratum quoddam et duas pecias terre sitas in Valle petrosa , que sunt de censiva memorate ecclesie . In cujus rei testimonium , ad petitionem dictorum J [ ohannis ] et E [ meline ] , fecimus presentes litteres sigillo nostro roborari , anno gracie M ° ceO xxo primo , feria secunda proxima ante Ascensionem Domini .
Odo dux Burgundie dedit nobis unum denarium in unoquoque trosello ( II ) . Ego Odo dux Burgundie notum facio presentibus et futuris me dedisse et in perpetuam elemosinam concessisse Deo et fratribus Pontiniaci , pro remedio anime mee et antecessorum meorum et pro anniversario nostro singulis annis in eadem ecclesia faciendo , in pedagio meo de Divione , unum denarium in unoquoque trosello et in aliis pedagii proventibus , ubicumque receptum fuerit . Quod ut ratum habeatur , presens scriptum sigillo meo conflrmavi . Actum est hoc anno Verbi incarnati MO CCO XO , mense augusto .
Odo dux Burgundie dedit nobis X aminos frumenti ( a ) . Ego Hodo dux Burgundie notum facio presentibus et futuris quod , pro salute anime mee et predecessorum meorum , dedi Deo et ecclesie Pontiniaci in puram et perpetuam elemosinam decem aminas frumenti ad mensuram divionensem annuatim percipiendas in perpetuum in festo sancti Remigii , in meditariis meis quas homines de Rovre michi singulis annis reddunt , ad abbatem de dirivatione Pontiniaci in domo sua apud Divionem . Quod si contigeret medietarias illas aliquando deficere , quicumque excoluerint terras meas proprias quas carrucis meis ibidem colere solebam , dictas decem aminas frumenti fratribus Pontiniaci persolvent . Si vero contigerit dictam terram meam aliquando remanere incultam , fratres Pontiniaci tantum de ilia terra mea capient ut , deductis expensis , jam dicta elemosina mea ex integro possit persolvi , donee terre ille ab aliquo vel ab aliquibus iterum ad cultum redigantur , qui dictis fratribus eandem elemosinam persolvent . Ut autem
Stephanus li Bauz et Susanna uxor sua recognoverunt se Hugoni de Nundinis clerico vendidisse duas petias terre ( a ) . Omnibus presentes litteras inspecturis , magister Odo officialis Senonensis salutem in Domino . Noverint universi quod Stephanus li Bauz de Malleio Vicecomitis et Susanna uxor sua in nostra recognoverunt presentia constituti se Hugoni de Nundinis , clerico , duas petias terre in territorio de dicto Malleio sitas , quarum una est juxta terras Domus Dei de Posterna Senonensis , ex una parte , et , ex altera parte , juxta terras Baldoini Gondree ; et altera est in insula ejusdem ville , juxta terram ejusdem Hugonis , que fuit , ut dicitur , defuncti Johannis lo Bauz , sicut se comportat in latum usque ad Vannam aquam , et hec pecia habet in longitudine quadraginta quatuor perticas , quelibet quarum continet septem pedes , liberas et immunes ab omni exactione , redditu , coustuma , servitio , servitute et quolibet alio onere , preterquam de decima et de censu quo ille due pecie terre sunt onerate , ? videlicet prima pecia uno boissello frumenti ac duobus denariis par . , et secunda petia tribus obolis par . ? vendidisse pro quatuor libris tur . suis quitis et in numerata pecunia persolutis , de quibus quitaverunt in perpetuum eundem Hugonem et heredes ejus ; fide prestita promittentes se eidem Hugoni garantiam erga omnes debitam super hiis portaturos nullamque , per se vel per alios , in posterum questionem mortuos . Dicta etiam Susanna , fide data , renuntiavit omni juri quod habebat in predictis duabus petiis terre venditis , ratione dotis , conquestus , hereditatis seu quibuslibet aliis ex causis , recognoscens quod hoc faciebat spontanea , non coacta . Actum anno gracie MO CCO XXXO IXO , vigilia beati Michaelis .
Odo li Boteilliers et Johana uxor sua vendiderunt H . de Avalone quandam peciam terre in territorio Malleii ( a ) . Omnibus presentes litteras inspecturis , magister Odo Senonensis officialis curie salutem in Domino . Notum facimus quod Odo li Boteliers et Johanna uxor sua coram nobis recognoverunt se vendidisse Hugoni de Avalone , clerico , quandam petiam terre sitam in territorio de Malleio Vicecomitis , inter terras relicte Gaufridi Suavis et abbatis Sancti Johannis Senonensis , sicut se comportat ab uno chemino usque ad alium cheminum , liberam ab omni onere preterquam de decima et de censu trium denariorum et oboli par . , pro sexaginta solidis tur . eisdem venditoribus quitis et solutis , de quibus eundem emptorem quitaverunt ; flduciantes se eidem clerico super ilia re vendita debitam et garantiam laturos seque nullam deinceps per se vel per alios questionem moturos . Prefata vero Johanna , renuncians omni juri quod habebat in predicta re vendita ratione dotis , hereditatis , conquestus aut qualibet alia ratione , confessa fuit quod hoc faciebat spontanea , non coacta . Subjecerunt autem se prefati venditores , ubicumque sint manentes , juridictioni curie Senonensis . Actum anno Domini MO CCO XXXO , mense septembri .
Johannes dictus Junez et Maria ejus uxor vendiderunt Hugoni de Avalone , clerico , decem dextras terre ( b ) . Omnibus presentes litteras inspecturis , officialis curie Senonensis , in Domino salutem . Notum facimus quod Johannes dictus Junez et Maria uxor sua , filia defuncti Mathei , coram nobis recognoverunt se vendidisse Hugoni de Nundinis , clerico , decem dextras terre cum tota imbladatura , sitas in parrochia de Malleio Vicecomitis , in [ ter ] ( c ) terram Roberti Mathei , sororii dicti Johannis , et viam communem qui dicitur via de Paisson , ad quatuor denarios census , pro quatuor libris tur . eisdem venditoribus quitis et solutis , de quibus ipsum emptorem in perpetuum quitaverunt ; promittentes quod eidem emptori deffendent et liberabunt et garantizabunt debite erga omnes predictam rem venditam liberam ab omni honere , pensione , costuma , tallia , redditu , servitute , servitio et qualibet exactione , preterquam de dicto censu et de decima , et quod in eadem re nichil de cetero reclamabunt nec questionem movebunt , et quod ei restaurabunt omnia dampna et deperdita que pro defectu dicte garantie contigerit sustinere . Ipsa vero Maria , confitens quod hoc faciebat spontanea , non coacta , atque renuntians omni juri quod in predicta re vendicta habebat ratione dotis aut alia ratione , et prefatus maritus ejus fiduciaverunt quod istas conventiones tenebunt . De quibus tenendis , ad petitionem ipsorum venditorum , Guillelmus Bramencons , Nicholaus Cornuti , Gilo Chamauz et Stephanus li Bauz coram nobis , quisque in solidum fide data , erga ipsum emptorem se plegios obligaverunt , subjucientes se , venditores et plegii , juridictioni curie Senonensis . Actum anno Domini M ° CCO XL ° primo , mense januario .
Guibertus filius Edeline et ejus uxor Hermenjardis ( a ) de Insula vendiderunt III lor dextras terre Hugonis de Avalone , clerico . Omnibus presentes litteras inspecturis , officialis curie Senonensis , notum facimus quod Guibertus de insula de Malleio Vicecomitis et Hermensendis uxor sua , in nostra constituti presentia , recognoverunt se vendidisse Hugoni , clerico de nundinis , quatuor dextras terre sue site inter terram que fuit defuncti Stephani Petim et terram Stephani lou Bau , sicut se comportat , utranque pro quadraginta solidis tur . dictis venditoribus quitis et solutis eisdem , de quibus venditores , renunciando exceptioni non numerate sibi pecunie , predictum emptorem coram nobis in perpetuam quitaverunt . Promiserunt autem dicti venditores quod eidem emptori rem predictam venditam liberabunt , garantient et defendant ( 4 ) erga omnes liberam et immunem ab omni honere , pensione , redditu , servitio , servitute , costuma et qualibet alia exactione , preterquam de decima et de censu trium denariorum . Prefata vero mulier , renuntians omni juri quod habebat in re predicta vendita ratione conquestus , hereditatis , dotis et qualibet alia ratione , confessa fuit quod hoc faciebat spontanea , non coacta . Istas vero conventiones dicti venditores fiduciaverunt se tenere adimplere et firmiter observare et de conventionibus istis , ut dictum est , tenendis , adimplendis et firmiter observandis , Guillelmus Bremencons , et Hodoinus li Champenois , pro dictis venditoribus et ad petitionem ipsorum , erga sepefactum ( c ) emptorem coram nobis , quilibet in solidum , se plegios obligaverunt et , quantum ad hoc , dicti venditores et plegii se subdiderunt juridictioni curie Senonensis , ubicumque faciant mansionem . Actum anno Domini MO ceO XLO primo , mense decembri .
Bartholomeus Ogries vendidit Yterio quandam peciam terre ( a ) . Omnibus presentes litteras inspecturis , magister Petrus officialis curie Senonensis , in Domino salutem . Notum facimus quod , in nostra presentia constitutus , Bartholomeus Ogriers , clericus de Senonis , recognovit se ad perpetuitatem vendidisse Yterio carnifici de Villa nova domini archiepiscopi super Vannam , et ejus uxori totam petiam terre sitam inter terram Hodoini Borgis et terram militis de Pasqui , ex una parte , et , ex alia parte , contiguam terris Lucratoris de Malleio ; et , in superiori parte , contiguam terris monachorum de Pontigniaco ; et protenditur ab inferiori parte usque ad cheminum , ad quinque denarios censuales , liberam et immunem ab omni onere , costuma , redditu , servitio , servitute et exactione quacumque , preterquam de dicto censu et de decima , pro sexdecim libris tur . ipsi Bartholomeo quitis et jam solutis , et de quibus dictum Yterum , uxorem suam et eorum heredes in perpetuum quitavit . Et fiduciavit in manu nostra quod contra dictam venditionem per se vel per alios non veniet in futurum ; et quod in dicta terra vendita , sita ut dicitur ante Pasqui , nichil per se vel per alios deinceps reclamabit ; et quod illam terram venditam ipsis Yterio , uxori sue et eorum heredibus reddet omnia dampna et deperdita que ipsi haberent occasione defectus garentie predicte . Petrus vero clericus , frater dicti Bartholomei , coram nobis constitutus , quicquid habebat vel habere poterat in dicta terra vendita ratione quacumque , ipsis Yterio , uxori sue et eorum heredibus quitavit totam nobis in perpetuum . Et fiduciavit in manu nostra idem Petrus se contra dictas venditionem et quitationem per se vel per alium deinceps non venturum . De dicta vero garantia , dampnis et deperditis refundendis , sicut predictum est , dictus Petrus clericus et Petrus , generi ( A ) Milonis dicti Barat de Senonis , uterque in solidum et pro toto et fide data , ad petitionem dicti Bartholomei , erga dictum Yterium et ejus uxorem se coram nobis plegios obligarunt . Et quantum ad hec , venditor et plegii se supposuerunt juridictioni curie Senonensis . Actum anno Domini MO CCO XLO VIIIO , mense marcio .
Susanna , relicta Anselli de Foro , vendidit Hugoni de Avalone , clerico , quandam peciam terre ( a ) . Omnibus presentes litteras inspecturis , magister Odo , Senonensis curie officialis , in Domino salutem . Notum facimus quod Susanna , relicta Anselli de Foro , coram nobis recognovit se vendidisse Hugoni de Avalone , clerico , unam peciam terre sitam in territorio de Malleio Vicecomitis , ad Tres noieretos , inter terras Johannis Monetarii et Sancti Johannis Senonensis , sicut se comportat a chemino infe--riori usque ad cheminum superiorem ; continentem in latum , a quodam noierio ibi sito usque ad cheminum inferiorem , decem dextra et , ex alia parte , ab illo noierio usque ad cheminum superiorem , novem dextras et unum passum ; et cum illa pecia terre partem suam inbladature illius terre , pro centum solidis tur . suis ( 4 ) quitis et in pecunia numerata solutis , de quibus eundem clericum in perpetuum quitavit ; fide data pro mittens se super illis rebus venditis dicto Hugoni clerico debitam erga omnes garentiam laturam seque nullam de cetero per se vel per alios questionem moturam seque restauraturam eidem omnia dampna et deperdita que ipsum pro defectu garentie predicte contigerit sustinere ; subitiens se , quantum ad hec , quocumque eat vel maneat , juridictioni curie Senonensis . Actum anno Domini MO CCO XL ° , mense maio .
Jacobus Piperarius et Elysabeth , ejus uxor , vendiderunt Ytero carnifici quandam peciam terre . Omnibus presentes litteras inspecturis , magister Rad . , officialis curie archidiaconi Senonensis , in Domino salutem . Notum facimus quod , in nostra presentia constituti , Jacobus dictus Piperarius , civis Senonensis , et Elysabeth , uxor sua , recognoverunt se vendidisse Ytero de Villa nova Archiepiscopi , dicto Carnifici , pro sex libris tur . sibi solutis et de quibus dictum Yterum quitaverunt , quandam peciam terre , quam se habere dicebant in valle Masoie , inter terram Johannis Barat , terram Stephani le Baut et terram fratrum Pontigniaci , in censiva domine Laure de Truisiaco , ad sexdecim denarios et obolum censuales ; promittentes per fidem suam in manu nostra prestitam quod dictam terram venditam liberam ab omni onere et exactione quacumque , excepto dicto censu et decima , eidem Ytero et ejus heredibus liberabunt et garentizabunt debite contra omnes et restituent omnia dampna et deperdita que pro defectu $ dictarum liberationis et garentie sustinerent . Renuntiavit autem fide sua dicta Elysabeth omni juri quod in dicta terra vendita habebat ratione dotis et hereditatis seu quacumque alia ratione , confitens quod hoc faciebat spontanea , non coacta . Datum anno Domini MO CCO XLO VO , mense februario .
Littere comitis Theobaudi . Quod in terra ejus nullam consuetudinem reddamus . Ego Theobaudus , Blesensis comes , omnibus hominibus , tam presentibus quam futuris , notum fieri volo quod concessi monachis Pontiniacen- sibus ne dent paagium nec alias consuetudines in tota terra mea , in emendo vel vendendo , de nutrimentis neque de aliis rebus suis propriis , nisi ad hoc eas emerint ut revendant . Hoc autem laudaverunt et concesserunt Matildis comitissa , uxor mea , et filii mei , Henricus primogenitus , Theobaudus et Stephanus . Ne autem hoc in posterum aliqua temporum vetustate vel mutaretur vel penitus deperiret , hanc cartam fieri et sigilli mei auctoritate confirmari precepi . Hujus rei testes sunt : Radulphus , capellanus meus , qui hanc sigillavit ; Raherius , vicecomes de Sancto Florentino ; Gauterius de Bernon ; Petrus Bursaudus ; Seguinus Furans Canem ; Ansellus Boisellus ; Ansellus Surdus ; Guiardus Manducator , tunc prepositus Sancti Florentini ; Robertus Rex ; Theobaudus de Sancto Martino ; Bovo de Foro . Actum est hoc apud Sanctum Florentinum , anno ab Incarnatione Domini MO CO XLO VIIIIo , Ludovico , rege Francorum , in perigrinatione Jerusalem demorante .
De compositione facta inter Stephanum de Sormeriaco , mititem , et ecclesiam Pontiniaci ( a ) . Michael , Dei gratia Senonensis archiepiscopus , omnibus ad quos littere iste pervenerint , in Domino salutem . Notum fieri volumus quod , cum inter dilectos filios nostros fratres Pontiniacenses et Stephanum de Sormeriaco , militem , diutius fuisset litigatum super nemore Franquel et super nemore Sancti Lupi , tandem post multas altercationes fuit in hunc modum compositum : quod per consensum utriusque partis mete fuerunt posite in eisdem nemoribus , ita quod dominus Sormeriaci poterit mittere ad pascendum in nemus Franquel propria animalia sua et porcos suos proprios usque ad viginti quinque et non amplius . Idem vero dominus fidem faciet per porcherium vel per aliquem de suis hominibus quod illi porci erunt sui proprii , si super hoc ab eisdem fratribus fuerit requisitus . In omnibus autem nemoribus memorati Stephani et in planis que continentur infra eadem nemora vel de eisdem nemoribus futura sunt plana , habebunt fratres supradicti usuarium suum ad pascenda animalia sua et porcos suos in omni tempore , preter id quod in anno illo in quo pasnagium venale fuerit in eisdem nemoribus , porci dictorum fratrum adduci non poterunt a festo sancti Remigii in octobri usque ad nativitatem Domini . Preterea tam porci quam cetera animalia eorumdem fratrum poterunt adduci ad bibendum ad fontem de Sormeriaco , ita quod , si eundo vel redeundo animalia ilia dampnum aliquod fecerint , a prenominatis fratribus resarcietur estimatio dampni sine emendatione . Hoc ( b ) laudaverunt Emenjardis mater dicti Stephani et Emelina uxor ejus et Milo filius ejusdem in nostra presentia constituti . Quod ut ratum permaneat et inconcussum , presentem cartam fecimus nostri sigilli munimine roborari . Actum anno Domini MO CO IXo ( c ) septimo , mense novembri .
Gilo dictus Iiermanz et AIaria ejus uxor vendiderunt nobis duas pecias terre . Omnibus presentes litteras inspecturis , magister Gaufridus , officialis curie archidiaconi Senonensis , in Domino salutem . Notum facimus quod , constitutus in presentia nostra , Gilo dictus Hermanz de Malleio Regis et Maria uxor ejus recognoverunt se vendidisse in perpetuum fratribus Pontiniacensibus duas petias terrarum , quarum una sita est ante villam de Pasquiz , inter terras dictorum fratrum , ab utraque parte ; alia apud Malleium Vicecomitis , ante bergeriam eorumdem fratrum , inter terras similiter ipsorum fratrum , pro quindecim libris tur . , de quibus ipsi venditores se coram nobis tenuerunt pro pagatis , renuntiantes per fidem suam in facto isto exceptioni non numerate et non tradite sibi pecunie atque promittentes similiter per fidem suam quod prefatis fratribus Pontigniacensibus garentizabunt erga omnes quitas et liberas dictas terras ab omni onere , preterquam de uno denario par . census pro terra primo nominata et de terragio pro medietatem alterius terre post aliam predictam nominate , capiendo ex parte superiori illius terre , et de uno boisello frumenti pro alia medietate illius terre , capiendo ex parte inferiori ejusdem terre et reddendo annuatim mandato domini Petri de Barris ; et quod eisdem fratribus restituent omnia dampna et deperdita que incurrerent et haberent pro defectu predicte garentie ; et quod in predictis rebus venditis nichil de cetero recla- mabunt nec inde calumpniam seu que--stionem movebunt . Prefata vero Maria renuntiavit per fidem suam in facto isto omni juri quod habebat in eisdem rebus venditis ratione hereditatis , conquestus sive dotis sive quacumque alia ratione , dicens et confitens quod hoc fecit spontanea , non coacta . Et quantum ad hec , dicti venditores se supposuerunt juridictioni curie nostre . Actum anno Domini MO CCO LO IIIO , mense januario .
Regnaudus dictus Bichoz et Havysis , ejus uxor , vendiderunt Hugoni de Avalone IIIIor dextras terre ( a ) . Omnibus presentes litteras inspecturis , magister Guillelmus , officialis curie archidiaconi Senonensis , in Domino salutem . Notum facimus quod , in nostra presentia constituti , Regnaudus dictus Bichoz et Havysis ejus uxor recognoverunt se vendidisse Hugoni de Avalone , clerico , pro triginta quinque solidis tur . suis quitis et jam solutis , quatuor dextras terre sitas in territorio de Malleio Vicecomitis , inter terram dicti Hugonis , que fuit Guiberti filii Edeline de Insula , et terram Felisii Broofort , sicut se comportat a chemino publico quod ducit apud Senonas , usque ad terram Mathei de Malleio , ad unum denarium par . census , liberam et immunem ab omni honere , servitio , servitute , preterquam de dicto censu et recta decima . Promiserunt autem dicti venditores per fidem suam quod in dicta terra nichil per se vel per alium de cetero reclamabunt et quod super eadem terra vendita prefato Hugoni et suis heredibus rectam portabunt garentiam contra omnes . Dicta vero mulier coram nobis renuntiavit omni juri quod habebat et habere poterat in dicta terra ratione dotis seu qualibet alia ratione , asserens quod hoc faciebat spontanea , non coacta . Et quantum ad hoc , iidem venditores se supposuerunt juridictioni curie nostre , ubicumque maneant vel existant . Datum anno Domini MO CCO xxx ° IXo , mense martio .
Petrus de Baiserna et Elysabeth , ejus uxor , vendiderunt H . de Avalone quandam petiam terre ( a ) . Omnibus presentes litteras inspecturis , magister Odo , Senonensis curie officialis , salutem in Domino . Notum facimus quod Petrus de Baiserna et Elysabeth , uxor sua , coram nobis recognoverunt se vendidisse Hugoni de Avalone , clerico , quandam peciam terre sitam in territorio de Malleio Vicecomitis , ad Muretum , inter terras relicte Raaudi carnificis et defuncti Odonis Chomant , liberam ab omni onere preterquam de decima et uno denario censuali , pro triginta duobus solidis tur . eisdem venditoribus quitis et solutis , de quibus ipsum emptorem in perpetuum quitaverunt , fiduciantes se dicto emptori de re illa vendita debitam erga omnes garentiam laturos seque nullam de cetero per se vel per alios questionem moturos . Prefata vero Helysabeth , renuntians omni juri quod habebat in eadem re vendita ratione dotis , hereditatis , conquestus aut qualibet alia ratione , confessa fuit quod hoc faciebat spontanea , non coacta . Dicti vero venditores subjecerunt se , quantum ad hec , ubicumque eant vel maneant , juridictioni curie Senonensis . Actum anno Domini MO CCO XXXO IXO , mense septembri .
Adelina de Insula de Malleio vendidit Hugoni de Avalone quandam petiam terre sitam in territorio de Malleio Vicecomitis ( a ) . Omnibus presentes litteras inspecturis , magister Odo , Senonensis curie officialis , in Domino salutem . Notum facimus quod Adelina de insula de Malleio Vicecomitis recognovit coram nobis se vendidisse Hugoni de Ava- lone , clerico , quandam peciarn terre sitam in territorio de Malleio Vicecomitis , inter terram Domus Dei de Posterna et terram relicti Gaufridi Suavis , sicut se comportat a chemino usque ad terram relicte defuncti Constancii Caligarii , pro sex libris tur . eidem Adeline quitis et solutis in pecunia numerata , de quibus ipsum Hugonem quitavit , fiducians quod rem illam venditam dicto Hugoni garentizabit debite erga omnes liberam ab omni honere preterquam de decima et de tribus denariis census . De garentia vero ferenda , Odo presbiter , frater dicte Adeline , et Guibertus , filius ipsius Adeline , et Petrus li Camus erga predictum Hugonem se per fidem suam plegios obligaverunt . Actum anno Domini MO CCO XXXO IXO , mense octobri .
Nicholaus Furnerius et Elysabeth uxor sua vendiderunt Hugoni de Avalone quandam petiam terre ( a ) . Omnibus presentes litteras inspecturis , magister Odo , Senonensis curie officialis , in Domino salutem . Notum facimus quod Nicholaus Furnerius de Malleio Vicecomitis et Elysabeth uxor sua recognoverunt se vendidisse Hugoni de Avalone , clerico , quandam peciam terre sitam in territorio de Malleio Vicecomitis et contiguam terre relicte Reaudi Carnificis , ex una parte , et , ex alia parte , terre dicti clerici , que fuit Stephani dicti Grandis Caude , ad unum denarium censualem ; et quandam peciam terre sitam in eodem territorio , juxta terram abbatie Sancti Johannis Senonensis , ex una parte , et , ex alia parte , juxta terram defuncti Letardi , ad censum quatuor denariorum et unius boiselli et dimidii frumenti , pro octo libris et dimidia tur . dictis ventitoribus quitis et solutis , de quibus ipsum emptorem quitaverunt , fiduciantes quod predictas res venditas predicto emptori liberas ab omni onere preterquam de onere supradicto garentizabunt debite erga omnes , et quod in eis nichil de cetero per se vel per alios reclamabunt . Dicta vero Elysabeth , renuntians omni juri quod habebat in eisdem rebus ratione dotis , hereditatis , conquestus aut qualibet alia ratione , confessa fuit quod hoc faciebat spontanea , non coacta . Dicti vero venditores , quantum ad hoc , ubicumque eant $ vel maneant , subj ecerunt se juridictioni curie Senonensis . Actum anno Domini MO CCO XXXO IXO , mense septembri .
Jobertus Capicerius et Maria ejus uxor vendiderunt H . de Avalone quandam petiam terre ( a ) . Omnibus presentes litteras inspecturis , magister Odo , Senonensis curie officialis , in Domino salutem . Notum facimus quod Jobertus Capicerius et Maria uxor sua coram nobis recognoverunt se vendidisse Hugoni de Avalone , clerico , quandam peciam terre sitam juxta terram defuncti Stephani dicti Tetin et juxta terram ejusdem clerici , que fuit Stephani dicti Grandis Caude , liberam ab omni onere preterquam de tribus obolis censualibus , pro quadraginta solidis tur . eisdem venditoribus quitis et solutis , de quibus ipsum emptorem in perpetuum quitaverunt , fiduciantes quod eidem emptori predictam rem venditam dicto emptori garantizabunt debite erga omnes et quod nichil de cetero reclamabunt . Prefata vero Maria , renuntians omni juri quod habebat in eadem re vendita ratione dotis , hereditatis aut qualibet alia ratione , confessa fuit quod hoc faciebat spontanea , non coacta . Predicti vero venditores , quantum ad hec , ubicumque eant vel maneant , subj ecerunt se juridictioni curie Senonensis . Actum anno Domini MO eeO XXXO IX ° , mense septembri .
Stephanus li Baus et Suzanna uxor sua vendiderunt H . virgultum suum ( a ) . Omnibus presentes litteras inspecturis , offlcialis curie Senonensis , in Domino salutem . Notum facimus quod Stephanus li Baus et Susanna uxor sua coram nobis recognoverunt se vendidisse Hugoni de Avalone , clerico , virgultum suum situm inter masuram Baudoini Gondree et virgultum Bovini de Pontiniaco , ad sex denarios census ; et quartam partem suam terre sue site inter terram relicte Gaufridi Soe et terram dicti clerici , que fuit prefati Stephani , in insula , ad unum denarium census ; et novem dextras terre sue site inter terram Johannis dicti Barat et terre ( a ) dicte relicte Gaufridi Soe ; et septem dextras terre sue site in capite dictarum novem dextrarum , inter terram Johannis Monetarii et terram presbiteri de Malleio Vicecomitis , ad duos denarios et obolum census , pro septem libris et decem solidis tur . dictis venditoribus quitis et solutis , promittentes fide data prescripti venditores quod eidem emptori predictas res venditas liberabunt , deffendent et garentizabunt erga omnes in avoeria existentes et erga omnes alios quoscumque , liberas ab omni onere , costuma , redditu , servitute , servitio , pensione et qualibet exactione , preterquam de decima et de censibus predictis , et quod in rebus illis venditis nichil de cetero reclamabunt nec questionem movebunt . Item promiserunt prefati venditores quod a liberis predicti Stephani lo Bau , quando ad annos discretionis pervenerint , venditionem de dictis rebus factam laudari facient et concedi fide data et , quotienscumque contigerit aliquem de plegiis subnotatis decedere , ipsi venditores totiens tenentur alium plegium equivalentem loco defuncti substituere . Istas vero conventiones tenentur et promiserunt ipsi venditores se firmiter observare . Et prefata Susanna , renuntians omni juri quod habebat in eisdem rebus ratione dotis aut aliqua ratione , confessa fuit quod hoc faciebat spontanea , non coacta . De quibus conventionibus tenendis , ad petitionem dictorem venditorum , Nicholaus Furnerius , Nicholaus Troncons , Jobersus Chevaliers et Stephanus dictus Grandis Cauda coram nobis erga ipsum emptorem se , quisque in solidum , plegios obligarunt , ad tradendum plegia sufficientia , que duci poterunt aut portari subjicientes se , venditores et plegii , quantum ad hec , juridictioni curie Senonensis . Actum anno Domini MO CCO XLO primo , mense marcio .
Felisius de Pontarlia et Ysabellis uxor ejus dederunt nobis X I I tesias terre site apud Malleium Vicecomitem ( b ) . . Omnibus presenses litteras inspecturis , magister Petrus , officialis Senonensis , in Domino salutem . Notum facimus quod , constituti in presentia nostra , Felisius de Pontarlia et Ysabellis uxor ejus , cives Senonenses , recognoverunt se dedisse per donationem inter vivos , in puram et perpetuam elemosinam , pure et absolute et ex pura et mera libertate sua , fratribus Pontiniacensibus duodecim tesias terre site apud Malleium Vicecomitis , prope domum Pontiniacensium , prout se comportant a via publica usque ad terram Pontigniacensium sitam ante portam dicte domus . Prefati vero donatores promiserunt quod predictam rem , ut dictum est supra , eisdem Pontigniacensibus garentizabunt erga omnes qui dicerent se jus habere tamquam ad possessionem vel proprietatem , vel in toto vel in parte , tempore dicte donationis facte ; dicentes et confitentes prefati donatores se donum premissum fecisse sine spe et sine intentione revocandi et sine expectatione alicujus remunerationis atque promittentes quod contra donum illud per se vel per alium non venient in futurum . Prefata vero Ysabellis coram nobis confessa fuit quod hoc fecit spontanea , non coacta . Ipsi autem donatores fiduciaverunt in manu nostra se contra ea que predicta sunt per se vel per alios non venturos . Actum anno Domini MO CC ° XL ° vno , die dominica post octabas Pasche .
Jobertus , filius Fulconis , vendidit Ytero quendam peciam terre ( a ) . Omnibus presentes litteras inspecturis , magister Odo , curie Senonensis officialis , in Domino salutem . Notum facimus quod Jobertus , filius Fulconis dicti Militis , coram nobis recognovit se vendidisse Ytero de Villa nova Archiepiscopi quandam petiam terre sitam in territorio de Malleio Vicecomitis , inter terram parve Domus Dei Senonensis et terram fratrum de Pontigniaco , pro undecim libris tur . dicto venditori quitis , de quibus ipse venditor se coram nobis tenuit pro pagato ; renuntians perfidem suam quod predictam rem venditam in facto ; renuntians perfidem suam quod predictam rem venditam in facto isto exceptioni non numerate et non tradite pecunie sibi , atque promittens per fidem suam quod predictam rem venditam prefato Ytero garantizabit erga omnes , quitam et liberam ab omni onere preterquam de quatuor denariis census et de decima , et quod ei restituet omnia dampna et deperdita que incurreret pro defectu garentie , et quod in ea nichil de cetero reclamabit nec inde calumpniam seu questionem movebit . De predicta vero garentia ferenda , Fulco prenominatus , pater dicti venditoris , coram nobis , ad petitionem ipsius venditoris et pro ipso , erga prenominatum Yterum se plegium obligavit ad tradendum per fidem suam gagia sufficientia que duci poterunt aut portari . Actum anno Domini MO CCO LO VIO , mense marcio .
Quod Ansericus de Monte regio dedit nobis nemus et terram pertinentem ad grangiam Vilers et pascua de Erviel et usque ad aquam Senaen ( a ) . $ . In nomine sancte et individue Trinitatis . Notum fieri volo tam futuris quam presentibus ego Hugo , Autisiodorensis episcopus , quod Ansericus de Monte regio monasterio Pontiniaci in manu nostra concessit sigilloque nostro bullari precepit quicquid habebat nemoris et terrae , tam cultae quam incultae , a via quae ducit de Nentri ad Trementiacum , usque ad semitam que tendit de Mossengi ad Chableiam , ex parte Vileri . Insuper et pascua dedit in nemore de Erviel absque ulla contradictione et in omni alia terra sua usque ad aquam Seneun . Testes sunt : Andreas de Baldament ; Bernardus , capellanus de Monte regio ; Guido de Donperre et Guido , filius ejus ; Johannes , magister ejusdem Guidonis ; Garnerius de Donperre ; Johannes molendinarius ; Ollanus , meus cellerarius et Guillelmus panetarius . Prefatam donationem laudavit ( ð ) uxor ejusdem Anserici coram his testibus : Stephano , abbate Regniaci ; Rainaudo , archidiacono Autisiodorensi ; Bernardo , capellano de Monte regio ; Bernardo de Insula . Actum est hoc anno ab Incarnatione Domini MO CO XL ° v ° , Eugenio papa , Ludovico rege Francorum et duce Aquitanorum .
Stephanus Grandis Cauda et Ermenjardis ejus uxor vendiderunt Hu . de Avalone duas pecias terre ( a ) . Omnibus presentes litteras inspecturis , magister Odo , Senonensis curie officialis , in Domino salutem . Notum facimus quod Stephanus dictus Grandis Cauda de Malleio Vicecomitis et Ermenjardis uxor sua coram nobis recognoverunt se vendidisse Hugoni de Avalone , clerico , duas petias terre sitas in territorio de Malleio Vicecomitis , quarum una contigua est terre abbatie Sancti Johannis Senonensis , ex una parte , et , ex altera parte , terre relicte Baudi Carnificis , ad unum denarium census ; et alia contigua est terre Domus Dei de Posterna , ex una parte , et , ex alia parte , terre que fuit defuncti Josberti Capicerii , ad tres denarios census , sicuti se comportat ab uno chemino usque ad alium cheminum , pro centum solidis tur . eisdem venditoribus quitis et solutis , de quibus ipsum emptorem in perpetuum quitaverunt , fiduciantes quod res illas venditas dicto emptori garantizabunt debite erga omnes lib eras ab omni onere , preterquam de decima et de censibus supradictis , et quod nullam de cetero super hiis per $ se vel per alios questionem movebunt . Dicta mulier , renuntians omni juri quod habebat in eisdem rebus venditis ratione dotis , hereditatis , conquestus aut qualibet alia ratione , confessa fuit quod hoc faciebat spontanea , non coacta . De dicta vero garentia ferenda , Nicholaus Furnerius et Jobertus Capicerius coram nobis erga dictum emptorem se , ad usus et consuetudines senonenses , plegios obligarunt , subjicientes se , tam venditores quam plegii , quantum ad hec , ubicumque eant vel maneant , juridictioni curie Senonensis . Actum anno Domini MO CCO XXXO IXO , mense septembri .
Milo , filius defuncti Stephani Tetin , vendidit Hu . de Avallone quendam peciam terre ( a ) . Omnibus presentes litteras inspecturis , magister Guillelmus , officialis curie Senonensis archidiaconi , in Domino salutem . Notum facimus quod , in nostra presentia constitutus , Milo , filius defuncti Stephani Tetin , recognovit se vendidisse Hugoni de Avalone , clerico , quandam petiam terre sitam juxta ulmum leprosarie de Malleio Vicecomitis , inter terram presbiteri ejusdem ville , ex una parte , et cheminum publicum , ex altera , in latitudine et inter terram Balduini Gondree , ex una parte , et predictum ulmum , in longitudine , ex altera , in censiva Bartholomei de Chichiaco , ad duos denarios par . census , pro sexaginta solidis tur . suis quitis et jam solutis , liberam et immunem ab omni honere , costuma , redditu , servitio et exactione qualibet , preterquam de dicto censu et debita decima , fiducians in manu nostra quod contra istam venditionem per se vel per alium non veniet in futurum et quod dicto Hugoni super dicta petia terre debitam portavit garantiam et suis heredibus erga omnes . Et quantum ad hec , ubicumque sit , idem venditor juridictioni curie nostre se supposuit . Datum anno Domini MO CCO XXXO IXO , die jovis ante nativitatem Domini .
( b ) . Omnibus presentes littere inspecturis , officialis curie archidiaconi Senonensis , in Domino salutem . Noverint universi quod , cum abbas et conventus Pontiniaci proponerent in jure coram nobis contra Gaufridum de Bonlipot quod ipse violenter intraverat quandam plateam eorum sitam juxta domum eorum senonensem , et ortum et herbas eorum dissipaverat , et ramillam suam in ea posuerat , et lapides eorum a dicta platea violenter amoverat , quod petebant sibi emandari , cum tunc essent in possessione ejusdem platee , ut dicebant , et parati essent hoc probare , tandem , litte super his legitime contestata , sacramento de calumpnia ab utraque parte prestito , testibus ex parte dictorum abbatis et conventus ad probandum possessionem suam dicte platee productis et diligenter examinatis , atestationibus eorum publicatis , rationibus et allegationibus utriusque partis auditis et plenius intellectis , die assignata ad audiendum sentenciam diffinitivam , partibus in judicio presentibus et sentenciam diffinitivam postulantibus , quia per depositiones testium nobis constitit evidenter dictos abbatem et conventum possessionem suam dicte platee probasse sufficienter , quia etiam per confessionem dicti Gaufridi nobis constitit ipsum lapides dictorum abbatis et conventus a dicta platea amovisse et herbas eorum dissipasse , de bonorum virorum consilio per diffinitivam sentenciam adjudicavimus dictis abbati et conventui possessionem platee sepedicte , eundem Gaufridum in expensis legitimis condempnantes . In cujus rei testimonium , presentes litteras , ad petitionem partium , sigillo curie archidiaconi Senonensis fecimus roboravi . Actum anno Domini millesimo ducentesimo vicesimo tercio , mense septembri .
( a ) . Celestinus episcopus , servus servorum Dei , dilectis filiis , abbati et conventui Pontiniacensi , salutem et apostolicam benedictionem . Viros religiosos diligere et illorum quieti sollicite providere , commissa nobis auctoritate persuadet et caritatis exigit ordinata . Eapropter , dilecti in Domino filii , vestris justis postulationibus grato concurrentes assensu , donationem cujusdam domus a Theobaldo Trecense divinitatis intuitu rationabiliter vobis factam et per venerabilem fratrem nostrum , G [ uillelmum ] , Remensem archiepiscopum , Sancte Sabine cardinalem , apostolice Sedis legatum , nunc ( ft ) vero Senonenfem archiepiscopum , confirmatam , sicut earn pacifice possidetis et in ipsius archiepiscopi scripto autentico plenius continetur , vobis et ecclesie vestre auctoritate apostolica confirmamus et presentis scripti patrocinio communimus . Nulli ergo hominum liceat omnino hanc paginam nostre confirmationis infringere vel ei ausu temerario contraire . Si quis autem hoc attemptare presumpserit , indignationem omnipotentis Dei et beatorum Petri et Pauli , apostolorum ejus , se noverit incursurum . Datum Laterani , nonis maii , pontificatus nostri anno tercio .
( a ) Omnibus presentes litteras inspecturis , officialis curie Senonensis , in Domino salutem . Noverint universi quod Gaufridus de Bullipot , in presentia nostra constitutus , quitavit in perpetuum fratribus Pontiniacensibus quandam plateam sitam in foro senonensi , contiguam domui eorumdem fratrum , fiducians quod per se vel per alios nullam in posterum super hoc questionem movebit . Promisit etiam per fidem suam quod dictam plateam faciet a fratribus suis laudari et quitari Pontiniacensibus fratribus supradictis . Actum anno gracie MO CCO XXO IIIO , mense februario .
De compositione facta inter nos et Johannem presbiterum de Sancto Clemente , super domibus Theobaldi Trecensis ( b ) . M [ ichael ] , Dei gratia Senonensis archiepiscopus , omnibus ad quos littere iste pervenerint , in Domino salutem . Notum fieri volumus quod , cum diutius in presentia nostra fuisset ventilata questio inter dilectos filios monachos Pontiniacenses , ex una parte , et Johannem presbiterum de Sancto Clemente et matrem ejus , ex altera , super domibus que quondam fuerunt Theobaldi Trecensis , ad ultimum inde est compositio in hunc modum de assensu partium , nobis mediantibus , ordinata . Sciatis itaque quod presbiter domos illas , pro se et pro matre sua , dictis monachis in perpetuum quitaret et ferret garentiam erga omnes qui ad eum linea consanguinitatis pertinerent , et erga quoscumque alios jure , excepto Juva me , burgense Senonensi , et etiam traderet litteras quarum jure domos reclamabat monachis memoratis . Id itaque se facturum et se plegios daturum , exinde fide interposita in manu nostra , firmavit presbiter memoratus . Pro quitatione dicta et ceteris que supradicta sunt faciendis , statutum fuit et concessum quod presbitero quadraginta libras par . et matri sue viginti solidos par . darent monachi memorati ; quod si domos , succedente tempore , monachi per judicium perderent , presbiter dictam pecuniam monachis et monachi presbitero litteras suas restituere tenerentur , nisi fidem facere possent se eas perdidisse . Actum Parisius , anno incarnati Verbi MO CO XCO quarto , mense marcio .
Stephanus de Prato dedit nobis Senonis quandam domum sitam ante balnea et totam porprisiam ( a ) . Omnibus presentes litteras inspecturis , magister Petrus , offlcialis curie Senonensis , in Domino salutem . Notum facimus quod , in nostra presentia constitutus , Stephanus de Prato , civis Senonensis , filius quondam defuncti Garneri de Prato , voluit et concessit quod viri religiosi abbas et conventus Pontiniaci teneant , habeant et possideant in perpetuum paciflce et quiete quandam domum , sitam Senonis ante balnea , et totam porprisiam ad illam domum pertinentem , que domus et proprisia olim fuerunt , ut dicitur , defuncti Bovini ; et quandam vineam que appelatur vinea de $ Arellis , que domus , proprisia et vinea movent , ut dicitur , de censu Stephani predicti , ita tamen quod dicti abbas et conventus ex predictis domo , porprisia et vinea , deinceps et etiam post obitum Benedicti dicti Regis et Sibille uxoris sue qui illam domum , porprisiam et vineam tenere dicuntur , suam omnimodam possint facere voluntatem , eas tenere et possidere , salvis tamen pro Stephano censu et dominio domus , porprisie et vinee predictarum . Et promisit , fide data in manu nostra , idem Stephanus quod contra predicta per se vel alios non veniet in futurum . Et quantum ad hoc , idem Stephanus , ( quocumque eat vel maneat , se supposuit juridictioni curie Senonensis . Actum anno Domini MO CCO quinquagesimo , mense marcio .